เรื่องร้องเรียน (ถนน,ร้องเรียน,สะพาน) วันที่ 2023-03-20 02:48:25 — แขวงพลับพลา เขตวังทองหลาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011043
ขอให้ตรวจสอบการสร้างบ้านพักอาศัยเต็มพื้นที่ไม่มีการเว้นระยะประชิด บริเวณบ้าน (ไม่มีเลขที่ตั้ง) ซอยลาดพร้าว 71 ถนนลาดพร้าว แขวงสะพานสอง เขตวังทองหลาง กรุงเทพมหานคร จุดสังเกตบ้านจะอยู่ติดกับบ้านเลขที่ 375 ซอยลาดพร้าว 71 ถนนลาดพร้าว แขวงสะพานสอง เขตวังทองหลาง กรุงเทพมหานคร (บ้านผู้ร้อง) ลักษณะบ้านเป็นบ้านปูน 2 ชั้น ด้านหลังบ้านมีผนังโลหะดำ (ไม่ทราบรายละเอียดเจ้าของบ้าน) เนื่องจากผู้ร้องแจ้งว่าบ้านหลังดังกล่าวเป็นบ้านที่ก่อสร้างขึ้นใหม่มาประมาณเกือบ 1 ปี มีการสร้างเต็มพื้นที่ไม่มีการเว้นระยะประชิด ซึ่งทางเจ้าของบ้านได้ไปดำเนินการขอเลขที่บ้านที่สำนักงานเขตวังทองหลาง แต่ไม่สามารถออกบ้านเลขที่ได้ ทางเจ้าของบ้านจึงได้มีเอกสารมาให้ผู้ร้องเซ็นยินยอมในการอนุญาตให้ปลูกบ้านเต็มพื้นที่ แต่ผู้ร้องไม่ได้เซ็นเอกสารให้และจะมีการฟ้องร้องผู้ร้องกรณีที่มีการสร้างบ้านพักอาศัยเต็มพื้นที่ ซึ่งผู้ร้องแจ้งว่าบ้านของผู้ร้องเองมีการสร้างบ้านพักอาศัยเต็มพื้นที่ แต่เป็นการสร้างก่อนพระราชบัญญัติควบคุมอาคาร พ.ศ.2522 จะออก ซึ่งบ้านหลังดังกล่าวเป็นการสร้างใหม่จะดำเนินการสร้างบ้านพักอาศัยเต็มพื้นที่แบบบ้านผู้ร้องไม่ได้ (ตามผู้ร้องแจ้ง) เบื้องต้นผู้ร้องได้ติดต่อแจ้งเรื่องร้องทุกข์ไปยังสำนักงานเขตวังทองหลาง เมื่อวันที่ 15 มีนาคม 2565 ใบรับเรื่อง เลขที่ รท58 และมีการติดตามเรื่องมาเป็นระยะๆ รวมทั้งมีเจ้าหน้าที่กรมโยธาของสำนักงานเขตวังทองหลางมาลงพื้นที่ แต่ปัจจุบันยังไม่ได้ดำเนินการรื้อถอนแต่อย่างใด และเมื่อวันที่ 17 ตุลาคม 2565 ผู้ร้องมีการติดต่อกับเจ้าหน้าที่กรมโยธาของสำนักงานเขตวังทองหลาง เจ้าหน้าที่ก็แจ้งว่าดำเนินการให้แล้ว ล่าสุดวันที่ 31 ตุลาคม 2565 ผู้ร้องติดต่อแจ้งเรื่องร้องทุกข์ไปยังสำนักงานเขตวังทองหลาง เป็นครั้งที่ 2  ใบรับเรื่อง เลขที่ รท 289 ผู้ร้องจึงประสงค์ให้หน่วยงานดำเนินการตรวจสอบ กรณีการสร้างบ้านพักอาศัยเต็มพื้นที่ไม่มีการเว้นระยะประชิดและกรณีบ้านยังไม่มีบ้านเลขที่ พบเห็นมาเป็นระยะเวลาประมาณ 1 ปี (ผู้ร้องประสงค์เปิดเผยชื่อ-สกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata